39η Διδακτική ώρα

3.3.4.5. Βελτίωση Επικοινωνίας

***Χρησιμότητα επικοινωνίας***

**Η γνώση και η ικανότητα επικοινωνίας**

(1)είναι απαραίτητη σε **κάθε άτομο**, αφού είναι χρήσιμη

(α) τόσο για την αποτελεσματικότητα του στον επαγγελματικό χώρο,

(β) όσο και για τις σχέσεις του με τους άλλους ανθρώπους.

(2)Ακόμη πιο απαραίτητη και αναγκαία είναι σε **κάθε διοικητικό στέλεχος,**

βασικό καθήκον του οποίου αποτελεί η συνεχής βελτίωση της.

***Τρόποι ποσοτικής και ποιοτικής βελτίωσης επικοινωνίας***

* **Ποσοτικά** η προσπάθεια βελτίωσης επικεντρώνεται στην αύξηση των πληροφο­ριών που μεταβιβάζονται.
* **Ποιοτικά**, επιδιώκει τον περιορισμό των αποκλίσεων μεταξύ αυτών που οι πομποί επιθυμούν να μεταβιβάσουν και εκείνων που οι δέκτες αντιλαμβάνονται.

***Βασικές αρχές διαπροσωπικής επικοινωνίας***

* Στη συνέχεια παρουσιάζονται οι βασικές αρχές ή κανόνες που, αν εφαρμοστούν σωστά, θα μπορούσαν να βελτιώσουν αισθητά τη διαπροσωπική επικοινωνία.
* Ασφαλώς για την εφαρμογή τους

(α) δεν αρκεί μόνον η γνώση τους, (β) αλλά κυρίως χρει­άζεται άσκηση και πειθαρχία σ' αυτές.

Οι βασικές αρχές αποτελεσματικής επικοινωνίας **ταξινομούνται** σε τρεις κατη­γορίες θεμάτων:

α) Εκείνα που αφορούν τον πομπό και την αποτελεσματική μετάδοση του μηνύ­ματος.

β) Εκείνα που αφορούν το δέκτη και την αποτελεσματική μετάδοση του μηνύ­ματος.

γ) Εκείνα που αφορούν το δέκτη και την αποτελεσματική ακρόαση του μηνύμα­τος.

3.3.4.6. Διαδικασία μετάδοσης μηνύματος;

**Η αποτελεσματικότητα της μετάδοσης του μηνύματος από τον πομπό**

βελτιώνε­ται σημαντικά, αν ακολουθείται η πιο κάτω διαδικασία που περιλαμβάνει:

* Προετοιμασία επικοινωνίας.

Αφορά

1. τον καθορισμό του στόχου της επικοι­νωνίας,
2. τον (2i) **έλεγχο** του δέκτη ( (α) ψυχική διάθεση, (β) ανάγκες, (γ) αξίες, (δ) μόρφωση, κτλ.)

και των (2ii) διαφορών του με τον πομπό

1. και την επιλογή του κατάλληλου (α) τρόπου, (β) χρόνου και (γ) τόπου για τη μετάδοση του μηνύματος.

* Η προσπάθεια και ο χρόνος της προετοιμασίας ασφαλώς εξαρτάται από τη σημαντικότητα του στόχου.
* Μετάδοση του μηνύματος.

Η αποτελεσματικότητα της μετάδοσης του μηνύμα­τος εξαρτάται (1) από την προετοιμασία, αλλά και (2) από τα μέσα -τρόπους μετάδο­σης που χρησιμοποιεί ο πομπός,

όπως ο (2α)τόνος, το (2β)χρώμα της φωνής και η (2γ)γλώσσα του σώματος,

δηλαδή οι (2γi)στάσεις, οι (2γii)χειρονομίες, οι (2γiii)μορφασμοί κτλ..

* Έλεγχος (feed back).

Μετά τη μετάδοση του μηνύματος ο πομπός είναι **χρή­σιμο να ελέγχει**

1. αν τελικά το μήνυμα του (α) ελήφθη, (β) ερμηνεύτηκε και (γ)κατανοή­θηκε από το δέκτη, **όπως επιθυμούσε,** (2) ή υπάρχουν πιθανές **αποκλίσεις για διόρθωση.**

**Ερωτήσεις Ανάπτυξης Πανελληνίων Εξετάσεων**

1) Να περιγράψετε τη διαδικασία μετάδοσης του μηνύματος. (Γενικές 2013)